Katalonijos vėliava

Katalonijos vėliava () – Ispanijos regiono Katalonijos vėliava bei katalonų tautinė vėliava. Sudaro paeiliui gulsčiai išdėstytos 5 geltonos ir 4 raudonos juostos. Pločio ir ilgio santykis 2:3.

Senjeros sukūrimo data nėra tiksli, bet manoma, kad ji buvo naudojama dar XIII a., tad yra laikoma viena iš seniausių vėliavų Europoje. Vėliava naudota Aragono Karūnos, todėl vėliau tapo daugelio jos buvusių valdų (Aragono, Valensijos, Maljorkos, Katalonijos, Algero) simboliu. Gali būti, kad spalvos perimtos iš senosios popiežiškųjų valdų vėliavos. Oficialiai priimta 1933 m.

Katalonijos vėliava turi keletą atmainų, kur be įprastų juostų įterpiami dar papildomi simboliai – žymiausia tokia yra „mėlynoji estelada“: Katalonijos nepriklausomybės šalininkų vėliava su balta žvaigžde mėlyname trikampyje, esančiame vėliavos kairėje. Katalonijos vėliavos pagrindu taip pat sukurta daug Katalonijos miestų vėliavų (Barselonos, Cheronos, Taragonos, Leridos ir kt.).

Kategorija:Vėliavos
Kategorija:Katalonija